sanscrite cogitare, sanscrite loqui: किं मीमांसारंभणीया? श्रीवेदान्तदेशिकोत्तरम्\nPosted by elisa freschi at 3:57 PM\nवेदाध्यनमीमांसारम्भयोर्मध्ये स्नानविधानेन तु काचित् सीमा निर्दिष्टेत्यहं मन्ये। सति सम्भवे चैवं वेदवर्णाधिगमनेन सह न साक्षान्मीमांसाशास्त्रारम्भस्य सम्बन्धः, किन्तु वेदार्थजिज्ञासयेत्यपि मम मतम्। आतश्च, विना मीमांसाज्ञानं वेदवर्णाधिगमस्यापि वैयर्थ्यापत्तिरिति मन्मते। विना ह्यर्थाधिगमनं वेदः केवलं वेदपाठिभिः शुकवद् रट्यते, न तु लौकिकपारलौकिकाभ्युन्नत्यै चित्तशुद्ध्यर्थं वा नियुज्यते। अद्यत्वे सन्ति बहवो याज्ञिका ये खलु समग्रं वेदं शब्दतोऽनधिगत्यापि प्रौढमीमांसाज्ञानेन यज्ञान् सुष्ठुतया सम्पादयन्ति यतो यजमानस्येष्टो भावितोऽस्ति। ततो वेदार्थज्ञानाद्यर्थं मीमांसाऽनिवार्यतयाऽध्येतव्येति दिक्।\nसम्यगुक्तम्भवता ! श्रीवेदान्तदेशिका अपि वदन्ति यद् यो वेदानाधित्य तेषामर्थमवगन्तुं न शक्नोति, तस्य वेदाध्यायनं व्यर्थमेव । परन्तु यज्ञिकाः "केवलं वैदिकशब्दा अध्येतव्या न तु तेषामर्थाः" इति मन्यन्ते -इति प्रतिभाति ।
